W 


Usavutike kupeza chuma: 
Leka nzeru zako. 
Kodi mudzayang'ana maso 
anu pa chimene kulibe? 
pakuti ndithu chuma chidzipangira mapiko; 
ziwulukira kumwamba ngati mphungu. 


Miyambo 23:4-5 


Ndimo nanena nao, Yang'anirani, penjerani ndi kusirira ; 
Ndimo nanena nao fanizo, kuti, Munda wa muntu modzi 
wolemera unabala : ndimo naganiza mwa ie eka, kuti, 
Ndidzatshita tshiani, tshifuka ndiribe malo mosungiramo 
dzobala zanga? Ndipo anati, Ndidzacita ici: ndidzapasula 
nkhokwe zanga, ndi kumanga zazikulu; ndipo 
ndidzasungirako zipatso zanga zonse, ndi chuma changa. 
Ndipo ndidzati kwa moyo wanga, Moyo iwe, uli ndi chuma 
chambiri chosungika kufikira zaka zambiri; khalani 
omasuka, idyani, imwani, sangalalani. Koma Mulungu 
anati kwa iye, Wopusa iwe, usiku uno moyo wako 
udzafunidwa kwa iwe; Atero iye wakudziunjikira yekha 
chuma, wosakhala nacho chuma cha kwa Mulungu. 

LUKA 12:15-21 


...Ana inu, nkovuta bwanji kwa iwo akudalira chuma 
kulowa mu ufumu wa Mulungu! MAKO 10:24 


Pakuti munthu adzapindulanji akadzilemezera dziko 
lonse lapansi, natayapo moyo wake? Kapena munthu 
adzapereka chiyani chosinthana ndi moyo wake? 
MALIKO 8:36-37 


Wokonda siliva sadzakhuta siliva; kapena iye amene 
akonda zocuruka sapindula; MLALIKI 5:10 


Lingalirani zakumwamba, osati zapadziko. AKOLOSE 3:2 


Koma chipembedzo pamodzi ndi kudekha chili phindu 
lalikulu. pakuti sitinatenga kanthu polowa m'dziko 
lapansi, ndiponso sitikhoza kupita nako kanthu pochoka 
pano. Ndipo pokhala nazo zakudya ndi zobvala, tikhale 
okhutira nazo. 1 TIMOTEO 6:6-8 


Musamakhulupirire chinyengo, ndipo musakhale 
wopanda pake m'chifwamba: chuma chikachuluka, 
musachiike mtima pa icho. SALIMO 62:10 


Wakubayo asabenso; koma makamaka agwiritse ntchito, 
nagwira ntchito ndi manja ake chinthu chomwe chili 
chabwino, kuti akhale nacho chakupatsa kwa iye wosowa. 
AEFESO 4:28 


Gulitsani zomwe muli nazo, nimupatse mphatso 
zachifundo; mudzikonzere matumba osatha, chuma 
chosatha m'Mwamba, kumene mbala siziyandikira, 
ndipo njenjete siziwononga. Pakuti kumene kuli chuma 
chako, mtima wakonso udzakhala komweko. 

LUKA 12:33-34 


Koma iwe popatsa mphatso zachifundo, dzanja lako 
lamanzere lisadziwe chimene dzanja lako lamanja 
likuchita: kuti mphatso zako zachifundo zikhale zamseri; 
MATEYU 6:3-4 


Wodala iye amene asamalira wosauka: Yehova 
adzampulumutsa pa nthawi ya masautso. SALIMO 41:1 


Tengerani mlandu wosauka ndi amasiye: chitirani 
chilungamo wozunzika ndi waumphawi. SALIMO 82:3 


Wokhulupirira chuma chake adzagwa; koma olungama 
adzaphuka ngati nthambi. Miyambo 11:28 


Pali wolemera, koma wopanda kanthu; Miyambo 13:7 


Wonyoza mnzace acimwa; koma wocitira cifundo 
aumphawi wodala. MIYAMBO 14:21 


Wochitira chifundo wosauka abwereka Yehova; ndipo 
adzambwezera chimene adapatsa. MIYAMBO 19:17 


Dzina labwino liyenera kusankhidwa kuposa chuma 
chambiri, ndi chisomo choposa siliva ndi golidi. 
Miyambo 22:1 


Amene ali ndi diso labwino adzadalitsidwa; pakuti apatsa 
cakudya cace kwa osauka. Miyambo 22:9 


Wopatsa kwa osauka sadzasowa; koma wobisira maso 
ake adzakhala ndi matemberero ambiri. Miyambo 28:27 


